Title: Industrijska proizvodnja u Nišu opala je za 3,5 odsto u prvih šest meseci ove godine u odnosu na isti period prošle godine
Author: Owner
Last saved by: Goran Stojic

GRADSKI  SEKRETARIJAT ZA PRIVREDU GRADA NIŠA

      Rast prehrambenih proizvoda za 16,8 odsto

           Industrijska proizvodnja u Nišu opala je za 3,5 odsto u prvih šest meseci ove godine u odnosu na isti period prošle godine, ali je u pojedinim granama zabeležen i njen rast.
         Najveći pad zabeležen je u proizvodnji mašina i to 44 odsto, a potom u proizvodnji metalnih proizvoda od skoro 42 odsto.Po zvaničnoj statistici najveći pad zabeležen u proizvodnji kapitalnih proizvoda i to više od 33 odsto, pokazuju podaci gradskog Sekretarijata za privredu.
         Proizvodnja poluproizvoda porasla je za 14,7 odsto, a proizvodnja energije za skoro 7 odsto.
         Posmatrano po granama prerađivačke industrije, najveći rast ostvaren je u proizvodnji proizvoda od gume i plastike i to više od 94 odsto, a drugom mestu je proizvodnja pića sa skoro 44 odsto.
       Proizvodnja električne opreme porasla je za 17,5 odsto, a prehrambenih proizvoda za 16,8 odsto.
         Industrijska proizvodnja u Nišu bila je veća u januaru i aprilu u odnosu na prošlu godinu, dok je pad zabeležen u februaru, martu, maju i junu.
                                           V.P.

(Projekat “Nišlije se uključuju u odlučivanje” sufinansiran iz budžeta grada Niša)